Skol Normal

Peder Skol normal uhelañ (École normale supérieureTermofis ("école normale")), a zo ensavadurioù deskadurezh a live uhel evit stummañ kelennerien hag enklaskerien.
 Ar Skol normal uhelañ (École normale supérieure - ENS) er straed Ulm, e Pariz ; e-doug an Dispac'h Gall e voe diazezet, ha ne veze degemeret nemet studierien yaouank enni. E 1985 e voe kendeuzet gant Skol normal uhelañ ar merc'hed yaouank (École normale supérieure de jeunes filles), bet krouet e 1881 e Sèvres.
 Skol normal uhelañ Lyon (École normale supérieure de Lyon), savet diwar gendeuziñ Skol normal uhelañ Saint-Cloud (paotred) gant Skol normal uhelañ Fontenay-aux-Roses (merc'hed).
 Skol normal uhelañ Paris-Saclay (École normale supérieure Paris-Saclay), anvet ENS Cachan gwezhall, hag he deus kemeret lec'h Skol normal uhelañ an deskadurezh vicherel (École normale supérieure de l'enseignement technique [ENSET]).
 Skol normal uhelañ Roazhon (École normale supérieure de Rennes), bet krouet e 2013.
E pep departamant gall e voe diazezet ur Skol normal evit stummañ mistri kentañ derez, unan evit ar baotred hag unan all evit ar merc’hed. E 1989 e voent kaset da get, an Ensavadurioù skolveuriek evit stummañ ar vistri (Institut universitaire de formation des maîtres [IUFM]) o kemer o lec'h ; e 2013, Skol uhelañ ar c'helennerezh hag an deskadurezh (École supérieure du professorat et de l'éducation [ESPE]) a gemeras lec'h an IUFM, hag e 2019 e voe Ensavadur broadel uhelañ ar c'helennerezh hag an deskadurezh ('Institut national supérieur du professorat et de l'éducation [INSPE]) o kemer lec'h an ESPE.
 Skol normal ar sonerezh Pariz (École normale de musique de Paris), un ensavadur prevez.
 Ar Skol normal katolik, ensavadur prevez.
 Ar Skol normal arbennik (École normale spécialisée), bet diazezet e 1947 e Beaumont-sur-Oise, a voe troet e 1951 e Kreizenn vroadel ar bedagogiezh arbennik (Centre national de pédagogie spéciale [CNPS]Lezenn 51-1487 an 31 a viz Kerzu 1951., hag e 1973 e Kreizenn vroadel ar studi hag ar stummadur evit an azasaat ouzh ar skol hag an deskadurezh arbennik (Centre national d'études et de formation pour l'adaptation scolaire et l'éducation spécialisée)Diferad an 2 a viz Mae 1973..

Notennoù ha daveennoù

Rummad:Deskadurezh e Bro-C'hall